Jakob Jan sê omdat daar geen polisielede teenwoordig is nie, voel hy nie veilig om in dié stadium sy gesin in die land te laat aanbly nie.
’n Polisiebeampte in Maseru sê die skote het van naby die polisiekollege gekom nadat etlike lede van Lesotho-weermag glo ’n onderonsie gehad het.
Stephen Thabo, ’n Lesotho-boer, sê die regering wat nie normaal funksioneer nie, maak hom bekommerd oor die vooruitsigte van sy onderneming. Hy is ’n veeboer net buite Maseru en verskaf produkte aan die regering. Die regering gebruik sy produkte om nuwelingboere op die been te help.
Twee verpleegsters, wat in die hoofstad woon en te bang is om hul identiteit bekend te maak, sê egter hulle is bekommerd oor hul toekoms en vrees vir hul lewe.
Nog ’n polisiebeampte in Maseru het gister aan Volksblad bevestig hulle gaan steeds nie werk nie omdat hulle vir hul lewe vrees.